	Нека отбележим, че тъй като единствената опорна дата, отговаряща на 10 години, е отминала отдавна, явно животът (неговата продължителност) изцяло ще зависи от запазването на водещите качества: самооценка, духовност и целеустременост. Безспорно виждаме една истинска саможертва на президента, предприел толкова тежка и рискована за себе си стъпка, каквато е предсрочната оставка. Единственото обяснение за това можем да намерим само в неговата духовност, изразена в думите му в новогодишната нощ: „Болката на всеки от вас отеква като болка в моето сърце. Аз винаги съм вярвал в неимоверната мъдрост на руснаците.“ Най-важното си постижение той определя в последното си обръщение по телевизията: „Разбрах, че съм извършил най-важното нещо в живота си. Русия никога няма да се върне в миналото.“ Точно затова той можеше с достойнство да напусне своя пост, за да даде път на младите, на които народът гласува своето доверие.